   اسلام آباد (شوبز نيوز) پاڪستاني اداڪار ياسر حسين جلد شادي ڪرڻ جو اشارو ڏئي ڇڏيو آهي. ياسر حسين خانگي ٽي وي چئنل جي پروگرام دوران ڳالهائيندي چيو ته هو جلد شادي ڪندو پر ڪنهن سان ڪندو، ان جو فيصلو اڃا ناهي ڪيو. سندس وڌيڪ چوڻ هو ته اقرا عزيز منهنجي بهترين دوست آهي، ان کانسواءِ ڪجهه ناهي. هانيا عامر جي داڻي تي کيس ”داني دار“ چوڻ بابت سوال جي جواب ۾ هن چيو ته اڄ تائين اسان جهڙي قسم جي ڪاميڊي ڏٺي آهي، ان مان اندازو ٿئي ٿو ته شايد ڪاميڊين تمام غير حساس آهن پر حقيقت ۾ ڪاميڊين ته تمام حساس ماڻهو هوندا آهن. هو ان مذاق کي ڪنهن ٻي نظر سان ڏسندا آهن. ياسر حسين موجب منهنجو خيال آهي ته اسان ڪاميڊي جي حوالي سان پاڻ کي تمام تنگ نظر بڻائي ورتو آهي.